شەفەق نیوز/ سەرچەوەیگ ئەمنی، ئمڕوو شەممە، خەوەردا لە کوشتن سەربازیگ لە موغاویر سوپا لە دویای مرافەیگ لەناونی سریەیگ لە ئاوای گەسر سەروە ناحیەی نەمروود لە باشوور شار مووسڵ.
سەرچەوەگە ئەرا ئاژانس شەفەق نیوز وت؛ مرافەی ئاسانیگ کەفتە ناوبەین دوو سەرباز تا رەسیە تەقەکردن لەلایەن یەکیگیان و وەکوتپڕ ئەواکە کوشت.
هەرلیوا، پیاویگ لەبان پوڵ سنحاریب کەفتە وەر رووداویگ هاتووچو لە لا چەپینەی شار مووسڵ.
سەرچەوەگە وت: مەدەنیە ریوارەگان نەتوێنستن بڕەسننەی خەسەخانەگە، ک لەوەر زەخمە سەختەگانی وەکوتپڕ گیانی لەدەسدا.
